আমি প্রাথমিক শিক্ষা সমাপনী পরীক্ষা ২০১০-এ হবিগঞ্জ সদর উপজেলা থেকে ট্যালেন্টপুলে বৃত্তি পেয়েছি। আমি বর্তমানে হবিগঞ্জ স. উ. বিদ্যালয়ে পড়ি। আমি আমার ভালো ফলাফলের জন্য আমার স্কুলের শিক্ষক ও আমার গৃহশিক্ষক মাহাবুবুর রহমান স্যারের প্রতি কৃতজ্ঞ। আর মা-বাবার প্রতি তো  কৃতজ্ঞ আছিই। আমার বাবার নাম মাহমুদ হাসান। তিনি হবিগঞ্জের জেলা প্রশাসক। মায়ের নাম শাহীনা আক্তার। তিনি গৃহিণী। আর আমার বড় ভাইয়ের নাম সীমান্ত। সে এবার এইচএসসি ফাইনাল দেবে। আমি কচি-কাঁচার আসরের ৯২২ নম্বর সদস্য। আমি বড় হয়ে ব্যাংকার ও পাশাপাশি গায়ক, লেখক ও আবৃত্তিকার হতে চাই। মাশায়েখ হাসান সমুদ্র আমার স্কুলের নাম গোড়ান আদর্শ উচ্চ বিদ্যালয়। আমাদের স্কুলে ২১শে ফেব্রুয়ারিতে বিভিন্ন সাংস্কৃতিক অনুষ্ঠান ও আলোচনা সভা অনুষ্ঠিত হয়। সেখানে দেশাত্মবোধক গান, স্বরচিত কবিতা, ছড়াপাঠ, ছবি আঁকা, রচনা প্রতিযোগিতা এবং দেয়াল পত্রিকার  আয়োজন করা হয়। আমি রচনা প্রতিযোগিতায় গ বিভাগে ১ম হই। এছাড়া জে এস সি পরীক্ষায় ৪.৮৬ পয়েন্ট পেয়ে কৃতকার্য হই। আমি সকলের দোয়া প্রার্থী। আমার এ সন্দেশটি কচি-কাঁচার আসরে ছাপালে চির কৃতজ্ঞ থাকব। বিনীত সুমনা আক্তার মীম, সদস্য নং-১২৭৭। কচি-কাঁচার আসরের বন্ধুরা, আশা করি তোমরা ভাল আছ। আমিও ভাল আছি। আমি দৈনিক ইত্তেফাক পত্রিকার প্রতি শুক্রবারের আয়োজনে কচি-কাঁচার আসরে এই পর্যন্ত অনেকের লেখা পড়েছি। এবার আমি নিজেই সদস্য ফরম পূরণ করে পাঠালাম। এরপর আমি মজার মজার গল্প, কবিতা, ভ্রমণকাহিনী পাঠাব। আমার সদস্য হওয়ার  ফরমটি আসরে ছাপাবেন। মো: সজীব মিয়া, অষ্টম শ্রেণী, সাবিহা সুলতানা দাখিল মাদরাসা, ভালুকা, ময়মনসিংহ। আমি মোঃ বদরুল আমিন, মাধখলা হোসেনপুর কিশোরগঞ্জ থেকে লিখছি। আমি কচি-কাঁচার আসরের নিয়মিত পাঠক। আমি স্মৃতিসৌধ এঁকে পাঠিয়েছি। আশা করি এটি ছাপা হবে এবং আমাকে সদস্য করে নেবেন। স্মৃতিসৌধটি আমার ছবিসহ ছাপালে খুব খুশি হব। মোঃ বদরুল হোসেনপুর সদর, দাখিল মাদ্রাসা। আমার কিছু কথা। আমি একজন ছাত্রী। নবম শ্রেণীতে পড়ি। আমার লেখা প্রথম কবিতাটি ছাপানোর জন্য পাঠালাম। এটি ছাপা হলে আমার স্বপ্ন পূরণ হবে। শেখ হাসনা আক্তার, গ্রাম: মাসাব, পো:  পেরাব, জেলা: নারায়ণগঞ্জ। একটি লাল গোলাপের শুভেচ্ছা রইল। আমি ফাইজা, আমি ফরম পাঠিয়েছি কিন্তু আমাকে সদস্য করা হয় নাই। তাই আবার ফরম পাঠালাম। আশা করি এবার গ্রহণ করবেন। আমি কচি-কাঁচার আসর পড়তে পছন্দ করি। কচি-কাঁচার আসর যখন হকার না দেয়, তখন আমার খুব খারাপ লাগে। এজন্য কচিকাঁচার আসরে অনেক কিছু আয়োজন করবেন। ফাইজা মোস্তফা, রায়েরবাাজর হাই স্কুল, রায়ের বাজার, ঢাকা-১২০৯। আমার শুভেচ্ছা নেবেন। আমি কচি-কাঁচার একজন নিয়মিত পাঠক। যখন থেকে বুঝতে শিখেছি, তখন থেকেই আমি কচি-কাঁচার আসরের পাঠক। আর তাই কচি-কাঁচার আসরের সদস্য হওয়ার  ফরমটি পূরণ করে পাঠালাম। গ্রহণ করে আমাকে একজন সদস্য করে নিলে ভীষণ খুশি হব। কচি-কাঁচার আসরের সকল ভাইবোনের প্রতি রইল আমার অশেষ শুভ কামনা। তাসনীম বিনতে হক, দশম শ্রেণী, মসজিদ কোয়ার্টার, নেত্রকোনা।